Anno .Mmo. centesimo nono ab incarnatione Domini liber iste finem sumpsit scribendi, gubernante Stephano .II°. abbate cenobium cisterciense. Frater Stephanus Novi Monasterii abbas et presentibus et futuris servis Dei salutem. Hanc historiam scribere disponentes inter plurimos libros quos de diversis ecclesiis congregavimus ut veraciorem sequeremur in quendam, fęre ab omnibus multum dissonantem impegimus. Et quia illum pleniorem ceteris repperimus fidem ei accommodantes hanc historiam secundum quod in eodem libro inveniebamus scripsimus. Qua digesta, non modice de dissonantia historiarum turbati sumus, quia hoc plena edocet ratio, ut quod ab uno interprete videlicet beato Jheronimo quem, ceteris interpretibus omissis, n